Der blev spildt olie på en strækning på cirka fem kilometer tirsdag formiddag i Horne. Et firma, der samler spildolie, havde tirsdag formiddag suget en olietank tom for olie, men på vejen hjem skete der et udslip fra transportvognen. Der blev spildt olie på en strækning på cirka fem kilometer fra centrum af Horne og frem til Gammejordvej. Det oplyser indsatslederen ved Beredskabscentret i Hjørring. Olien bliver nu suget op fra vejen, og der drysses sand på strækningen.

Opsummering:
Et firma, der samler spildolie, tabte tirsdag formiddag olie over en strækning på fem kilometer i Horne.